KAPOSVÁRI EGYETEM

**SZERVEZETI ÉS MŰKÖDÉSI SZABÁLYZAT**

**III. KÖTET**

**2. melléklet**

**Felvételi szabályzat**

#### KAPOSVÁR

**2017**

A Kaposvári Egyetem a Nemzeti felsőoktatásról szóló 2011. évi CCIV. törvény (a továbbiakban: Nftv.) felhatalmazására a Nftv., a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV.9) Kormányrendelet valamint a felsőoktatási felvételi eljárásról szóló 423/2012. (XII. 29.) Kormányrendelet (a továbbiakban: Rendelet) rendelkezése alapján a felvételi eljárás szabályait e szabályzatban határozza meg.

**1. A szabályzat hatálya**

1.§ (1) A szabályzat hatálya kiterjed az Egyetem valamennyi karán meghirdetett képzésre.

(2) A PhD-képzés felvételi eljárásáról a doktori szabályzat rendelkezik.

**2**. **Felvételi tájékoztatóval kapcsolatos feladatok**

2.§ (1) A felsőoktatási felvételi eljárás szabályait és a felsőoktatási intézmények felvételi hirdetményeit a Felsőoktatási felvételi tájékoztató (továbbiakban: Tájékoztató) tartalmazza. Az egyetem adatot szolgáltat a Tájékoztató összeállításához a jelentkezési kérelmekhez kapcsolódó eljárás és ennek keretében a központi nyilvántartáshoz az Oktatási Hivatal (továbbiakban: Hivatal) számára.

(2) Az adatszolgáltatási kötelezettség teljesítéséért az intézmény vezetője a felelős. Az adatszolgáltatás határidejét a Rendelet 3. §-a és 36.§-a tartalmazza.

**3**. **Az egyetemen meghirdetett szakok, képzések közzététele**

3.§ (1) Az Oktatási Hivatal a Nftv. 39. §-a és a Rendelet 3-7. §-a alapján Felvételi tájékoztatót jelentet meg a felsőoktatási szakképzésben, alapképzésben, osztatlan képzésben, mesterképzésben, szakirányú továbbképzésben és doktori képzésben az Egyetem által meghirdetett szakokról, képzésekről.

A Tájékoztató megjelentetésére és tartalmára vonatkozó szabályokat a Rendelet 3-7. és 36. §-ai valamint a 87/2015. (IV.9.) Korm.rendelet 53.§-a tartalmazzák. A Tájékoztatóban közzétett információkat, illetve azok kiegészítését a karok honlapján is közzé kell tenni.

(2) A Tájékoztatóban, a honlapon és a kari kiadványokban feltüntetett adatok szolgáltatásáért és tartalmáért a kar felel.

(3) A Tájékoztató nem tartalmazza a (Rendelet 7. § (4) bekezdése szerint) a külföldi állampolgárok számára hirdetett, idegen nyelven folyó képzésekre vonatkozó információkat. Az egyetem ezeket az információkat a honlapján közzéteszi, és a képzésekről a Hivatalt tájékoztatja.

**4. A felvételi eljárások**

4.§ (1) a) A februárban induló képzésekre történő jelentkezés (keresztféléves felvételi eljárás) határideje – minden képzési szintre vonatkozóan – a képzés indítását megelőző év november 15. napja;

b) szeptemberben induló képzésekre történő jelentkezés (általános felvételi eljárás) esetén a jelentkezés határideje a képzés indítása szerinti év február 15. napja.

c) a szakirányú továbbképzésre történő jelentkezés határidejét az egyetem határozza meg.

(2) Az (1) bekezdés a) és b) pontjában meghatározott felvételi eljárásokat követően, az oktatásért felelős miniszter a felvételi eljárás eredménye alapján – a felsőoktatási intézmények képzési sajátosságaira is tekintettel – pótfelvételi eljárást engedélyezhet. A pótfelvételi eljárásban az általános felvételi eljárás szabályai alkalmazandók.

**5.** **Jelentkezési kérelem a központi felsőoktatási felvételi eljárásban**

5.§ (1) A felvételi eljárás – az egyetem által meghirdetett képzésre való – jelentkezési kérelemre indul. A magyarországi központi felsőoktatási felvételi eljárásra történő jelentkezés elektronikusan történik.

(2) A jelentkezési kérelmet a Hivatalhoz a Hivatal által e célra biztosított informatikai rendszer segítségével kitöltött elektronikus nyomtatványon lehet benyújtani.

(3) A jelentkezőknek a webes űrlapok kitöltése, illetve az eljárási díjak befizetése után hitelesíteniük kell jelentkezésüket, e nélkül a jelentkezés érvénytelen. A hitelesítésre két lehetőség van:

a) a hitelesítő adatlapot kinyomtatva, aláírva, postai úton beküldve, vagy

b) ügyfélkapun keresztül.

(4) A jelentkező a jelentkezési kérelem benyújtásakor rendelkezésre álló (korábban kézhez kapott), a jelentkezési kérelem elbírálásához benyújtandó dokumentumokat mellékelni köteles.  Amennyiben valamilyen dokumentum a jelentkezési határidőig még nem áll rendelkezésre, akkor a Tájékoztatóban a Hivatal által közzétett időpontig feltölteni köteles.

(5) Külföldi hallgatókra vonatkozóan: Rendelet 9.§ (5) „A külföldi állampolgárok számára hirdetett, idegen nyelven folyó képzések esetében a jelentkezési kérelmet a felsőoktatási intézménynek kell megküldeni, amelyik gondoskodik a felvételi eljárás lebonyolításáról, továbbá a jelentkezők adatairól és a felvételi eredményekről a képzés indításáig, legkésőbb október 15-éig tájékoztatja a Hivatalt.”

**6. A Kaposvári Egyetemre benyújtandó jelentkezési kérelmek**

6.§ (1) Szakirányú továbbképzésre jelentkezés módját az egyetem határozza meg.

a) Szakirányú továbbképzésre történő jelentkezéshez szükséges jelentkezési lap az egyetem honlapjáról [www.ke.hu](http://www.ke.hu) tölthető le, és a következő címre küldendő vissza:

e-mailen:  [felnottkepzes@ke.hu](mailto:felnottkepzes@ke.hu) , postai úton:  
Kaposvári Egyetem  
Hallgatói Ügyek Igazgatósága   
Pedagógus és Felnőttképzési Központ[[1]](#footnote-1)  
7400 Kaposvár  
Guba Sándor u. 40.

b) A jelentkezés általános feltétele a szakiránynak megfelelő előképzettség.

c) A szakirányú képzésekről információ található a a Kaposvári Egyetem honlapján, valamint a Felsőoktatási felvételi tájékoztató felületén [www.felvi.hu](http://www.felvi.hu) a szakkeresőben.

d) A jelentkezésnek eljárási díja nincs.

(2) Műveltségterület kiegészítő képzésre, végzett tanítóknak, a jelentkezés módját az egyetem határozza meg.

a) Műveltségterület kiegészítő képzésre történő jelentkezéshez szükséges jelentkezési lap a Pedagógiai Kar honlapjáról [www.pk.ke.hu](http://www.pk.ke.hu) tölthető le, és a következő címre küldendő vissza:

e-mailen: [kaplar.klaudia@ke.hu](mailto:kaplar.klaudia@ke.hu)[[2]](#footnote-2) postai úton:  
Kaposvári Egyetem  
Pedagógiai KarDékáni Hivatal[[3]](#footnote-3)  
7400 Kaposvár  
Guba Sándor u. 40.

b) A jelentkezés általános feltétele tanítói oklevél megléte.  Idegen nyelv műveltségterületen a tanítói oklevélen kívül a választott idegen nyelvből államilag elismert középfokú „C” típusú nyelvvizsga.

c) Műveltségterület kiegészítő képzésről információ található a Kaposvári Egyetem Pedagógiai Karának honlapján.

d) A jelentkezésnek eljárási díja nincs.

**7. A felvételi vizsga, alkalmassági vizsga részei és a vizsgaidőpontok**

7.§ (1) Az Egyetem a felvételi eljárás részeként mesterképzésre, külföldi hallgatók számára meghirdetett, idegen nyelven folyó költségtérítéses képzésre történő jelentkezés esetén szakmai felvételi vizsgát szervez. A mesterképzésre történő felvétel feltételeit a kar határozza meg, azzal a megkötéssel, hogy azonos felvételi követelményeket köteles alkalmazni, függetlenül attól, hogy a jelentkező mely felsőoktatási intézményben szerezte az oklevelét. A mesterképzésre történő felvétel feltételeit az 5. számú melléklet tartalmazza.

(2) Az Egyetem a felvételi eljárás részeként az e szabályzat 2. és 4. számú melléklete szerinti alapképzésekre, osztatlan képzésre alkalmassági vizsgát szervez.

(3) Az Egyetem a felvételi eljárás részeként az e szabályzat 3. számú melléklete szerinti alapképzésekre, osztatlan képzésre gyakorlati vizsgát szervez.

(4) A karok a vizsgák időpontját a Tájékoztatóban, illetve honlapjukon közzéteszik.

(5) A megállapított és előzetesen közzétett vizsganapokon kívül további időpontokat a karok nem kötelesek kitűzni.

(6) A felvételi eljárás részeként szervezett szakmai felvételi, alkalmassági, valamint gyakorlati vizsga megszervezésével és lebonyolításával kapcsolatos költségei fedezésére az intézmény külön eljárási díjat határoz meg, amelynek mértékét jelen szabályzat 1. számú melléklete tartalmazza.

**8. A felvételi eljárásban közreműködő bizottságok**

8.§ (1) A 6. §-ban megfogalmazott vizsgák megszervezésére és lebonyolítására, illetőleg az ezzel kapcsolatos feladatok ellátására szakmai felvételi, illetve alkalmassági vizsgabizottságot (a továbbiakban együtt: vizsgabizottságot) kell létrehozni. A vizsgabizottságot karonként kell létrehozni. A vizsgabizottságok létrehozásáról a dékán gondoskodik.

(2) [[4]](#footnote-4)A vizsgabizottság feladata a karon folyó felvételi eljárás irányítása, a felvételhez szükséges minimális teljesítmény meghatározása az egyes képzési területek kapacitásának figyelembevételével, a képzések indításához szükséges minimális létszámok meghatározása. A vizsgabizottság legalább három tagból áll; az elnökből és legalább két tagból, akiket a kar dékánja jelöl ki, valamint a Hallgatói Önkormányzat által delegált hallgatóból (amennyiben a HÖK élni kíván ezen jogával). Feladata: a jelentkező képességének, szakmai rátermettségének értékelése, rangsorolása. Szóbeli felvételi vizsgáról és annak eredményéről jegyzőkönyv készítése.

Az alkalmassági és gyakorlati vizsga szabályait e szabályzat 2-4. számú melléklete tartalmazza.

(3) A vizsgáztatásban nem vehet részt az a személy, aki a vizsgázóval hozzátartozói, függelmi viszonyban van.

(4) A vizsgabizottság felelőssége annak eldöntése, hogy a jelentkező megfelel-e a jelentkezés feltételeinek. A felvételi bizottság kötelessége differenciált értékelési rendszert alkalmazni. A vizsgáztató bizottság elnöke a vizsgák befejezése után köteles ismertetni a jelentkező vizsgán elért eredményét.

(5) A jelentkezőnek joga van a szakmai felvételi vizsgáztatással kapcsolatos – a vizsga eredményét befolyásoló – szabálytalanság miatt a pontszám ismertetésének napjától a következő munkanap végéig az Egyetem rektoránál írásban panaszt tenni. Az Egyetem rektora három munkanapon belül köteles a panaszt kivizsgáltatni és a döntésről a jelentkezőt írásban értesíteni. A határidő elmulasztása esetén panasztételnek helye nincs.

(6) Ha a jelentkező elháríthatatlan akadályok miatt bármelyik vizsgán nem tudna részt venni, köteles ezt legkésőbb a vizsga napjáig a megadott elérhetőségen jelezi. (Az esetleges pótlási lehetőségről a vizsgabizottság elnöke intézkedik.)

(7) [[5]](#footnote-5)

(8) A külföldi hallgatók számára meghirdetett, idegen nyelven folyó költségtérítéses képzésre jelentkező hallgatók szakmai felvételi vizsgáztatásának részét képezi a felvételi eljárásban rögzített dokumentumok áttanulmányozása mellett az alább felsorolt szóbeli felvételi eljárási módok egyike:

a) személyes felvételi elbeszélgetés a Kaposvári Egyetemen;

b) személyes felvételi elbeszélgetés a jelentkező országában (ha ez ott megszervezésre kerül);

c) távolsági felvételi beszélgetés a webkamerás rendszeren keresztül.

A szóbeli felvételi eljárás pontos formájáról a felvételi kérelem beérkezése után dönt a szakmai felvételi vizsgáztató bizottság.

**9. A felvételi pontszámítási rendszer**

9.§ (1) Az felsőoktatási szakképzésre és alapképzésre, osztatlan képzésre 500 pontos rendszerben, mesterképzésre 100 pontos rendszerben, pontszámmal kell kifejezni. A felvételi összpontszámot a Rendelet alapján kell meghatározni.

(2) Mesterképzésre történő jelentkezés esetén a kar által a Tájékoztatóban meghatározott módon történik a pontszámítás. A Rendeletben felsorolt előnyben részesítésre jogosult jelentkezők összesen 10 többletpontot kaphatnak.

(3) Szakirányú továbbképzésre jelentkezés esetén a Tájékoztatóban, a honlapon, illetve kari kiadványban meghatározott módon történik a rangsorolás.

(4) A külföldi hallgatók számára meghirdetett, idegen nyelven folyó költségtérítéses képzésre jelentkezés esetén a honlapon, illetve kari kiadványban meghatározott módon történik a rangsorolás.

Ha a nem EGT tagállam állampolgáraként jelentkező nem rendelkezik Magyarország területén lakóhellyel, akkor a beiratkozás feltétele, hogy be kell szereznie a külön jogszabályban meghatározott, beutazásra és tartózkodásra jogosító engedélyt.

(5) A Rendelet 15. § (6) bekezdése szerint az Egyetem a felsőfokú végzettséggel rendelkező jelentkezőket – amennyiben alapképzésre, osztatlan képzésre vagy felsőoktatási szakképzésre jelentkeznek – a Tájékoztatóban közzétett módon a felsőfokú végzettséget tanúsító oklevél alapján, az emelt szintű érettségi követelménytől való eltekintéssel rangsorolja. Ebben az esetben az oklevélért adható pontot az Oktatási Hivatal határozza meg a többletpontok hozzáadásával. Az oklevélért adható pontszámot a fentiek figyelembe vételével az intézmény rögzíti a központifelsőoktatási felvételi rendszerben. A Kaposvári Egyetem az e bekezdésben meghatározott képzéseire- kivétel, ahol a felvételi követelmény gyakorlati vizsga -, bármilyen egyetemi vagy főiskolai vagy alapképzésben szerzett oklevél beszámítható.

**10. Esélyegyenlőség biztosítása**

10.§ Az esélyegyenlőség biztosítása érdekében a Rendelet 24. §-ában foglaltakat kell alkalmazni.

(1) A hátrányos helyzetű jelentkező és a fogyatékossággal élő jelentkező minden jelentkezési helyén 40 többletpontra jogosult.

(2) Az a jelentkező, aki a jelentkezési határidő és a felvételi döntés közötti időszakban gyermeke gondozása céljából fizetésnélküli szabadságon lévő, csecsemő- vagy gyermekgondozási díjban, gyermekkondozási segélyben, gyermeknevelési támogatásban részesül, minden jelentkezési helyén 40 többletpontra jogosult.

(3) A jogosultságot (kedvezményre jogosító feltételek meglétét)- ha az igazolások, dokumentumok a jelentkezéskor még nem álltak rendelkezésre-, a besorolási döntés időpontját megelőző 50. napig terjedő határidőn belül kell elektronikusan benyújtani.

(4) A felvételi eljárás lebonyolítása során a Hivatal és a felsőoktatási intézmények kötelesek biztosítani a fogyatékossággal élő jelentkező számára a felvételi eljárásban való részvétel feltételeit. Ugyanazok a kedvezmények illetik meg, mint amelyek a közoktatásról illetve a köznevelésről szóló jogszabályok alapján megillették.

(5) Amennyiben a felsőoktatási intézmény a felvétel feltételéül egészségügyi, pályaalkalmassági, szakmai alkalmassági követelményt határoz meg, a fogyatékossággal élő jelentkezőt a felsőoktatási intézmény szabályzata szerint illethetik meg kedvezmények illetve felmentések.

(6) A (4)-(5) bekezdés alapján nyújtott kedvezménynek vagy mentesítésnek a fogyatékosság jellegéhez kell igazodnia, és nem vezethet a felvételhez szükséges alapvető tanulmányi követelmények alóli teljes felmentéshez.

**11. Döntés a felvételről**

11.§ (1) A felsőoktatási intézmény a felvételről szóló döntését

1. a keresztféléves felvételi eljárásban a besorolási döntés időpontját követő nyolc napon belül;

b) az általános felvételi eljárásban augusztus 8-áig;

c) a pótfelvételi eljárásban augusztus 31-ig

határozatban közli a jelentkezővel. Az Egyetem azt a jelentkezőt veszi fel, aki – a Hivatal értesítése alapján – hozzá lett besorolva.

Külföldi hallgatók felvételéről szóló döntést olyan határidővel kell meghozni, hogy a felvételt nyert jelentkező beiratkozási kötelezettségének a tanév időbeosztásában megadottak szerint eleget tudjon tenni.

(2) A Rendelet 28. § (2) bekezdése szerint a felvétel kimondásáról a kari dékán a Hallgatói Ügyek Igazgatósága közreműködésével határozatot hoz.

A határozatnak tartalmaznia kell:

* a felsőoktatási intézmény nevét, intézményi azonosítóját;
* a jelentkező által választott képzés pontos megnevezését;
* a jelentkező nevét, lakóhelyét, ha van, oktatási azonosító számát;
* az igénybe vehető jogorvoslat létesítésére szóló felhívást,
* a hallgatói jogviszony létesítésére szóló felhívást, a beiratkozás elmulasztásának következményeire történő figyelmeztetést;
* azokat a jogszabályhelyeket, amelyek alapján a felsőoktatási intézmény a döntést hozta;
* a döntéshozatal helyét és idejét, a döntés kiadmányozójának nevét, hivatali beosztását.

(3) A Nftv. 39. § (7) bekezdése szerint a felvételt nyert jelentkező abban a félévben létesíthet hallgatói jogviszonyt, amelyre a felvételi eljárás során felvételt nyert.

(4) A szakirányú továbbképzésre jelentkezők felvételéről az illetékes kar hoz döntést a honlapján meghirdetett feltételek szerint a Tájékoztatóban megadott jelentkezési határidőt követő egy hónapon belül.

(5) Műveltségterület kiegészítő képzésre jelentkezők felvételéről az illetékes kar hoz döntést a honlapján meghirdetett feltételek szerint, a megadott jelentkezési határidőt követő egy hónapon belül.

(6) A külföldi hallgatók számára meghirdetett, idegen nyelven folyó költségtérítéses képzés felvételi eljárásban rögzített dokumentumok áttanulmányozása, illetve a szóbeli felvételi beszélgetés lebonyolítása után, mérlegelve az egyes országok oktatási rendszereiben meglévő különbségeket, a szakmai felvételi bizottság javaslatot tesz a felvételre, illetve az elutasításra. Elutasítás esetén rövid angol nyelvű indoklást készít. A szakmai felvételi bizottság javaslata alapján felvételi bizottság a dönt a felvételről.

12. **A felvételről szóló döntések közzététele**

12.§ (1) A felvételről szóló értesítésben a jelentkezőket az Hallgatói Ügyek Igazgatósága tájékoztatja a ponthatárról és az általuk elért eredményről.

(2) A felvételről első fokon hozott határozat ellen a Nftv. 57. § (1) bekezdésének c) pontja és (3) bekezdése alapján jogorvoslattal lehet élni a felsőoktatási felvételi eljárással kapcsolatos jogszabályok, illetve a felsőoktatási intézményi szabályzat megsértése esetén. Jogorvoslati kérelem e felvételi határozat kézhezvételétől számított 15 napon belül nyújtható be a felsőoktatási intézmény rektorának címzetten.

(3) A fellebbezéssel kapcsolatos döntésről az érintettet a fellebbezés kézhezvételétől számított 30 napon belül értesíteni kell. Az ügyben másodfokon hozott határozat a közléssel válik jogerőssé. Az érintett a másodfokú elutasító határozat bírósági felülvizsgálatát kérheti annak közlésétől számított 30 napon belül, jogszabálysértésre való hivatkozással.

(4) A Hivatal besorolási döntése ellen jogorvoslati kérelmet a jelentkező annak közlésétől, vagy a döntés tudomásra jutásától számított 15 napon belül nyújthat be az emberi erőforrások miniszterének címezve, de az első fokon eljáró szerv postacímére, mely megtalálható a <http://www.felvi.hu/felveteli/jelentkezes/kervenytar?itemNo=2> hivatalos honlapon található nyomtatványon.

**13. Az intézményben keletkezett felvételi dokumentumok kezelése**

13.§ (1) [[6]](#footnote-6)A központi felsőoktatási felvételi rendszer Gólya programjába a szükséges adatokat a Tanulmányi Osztály rögzíti a vizsgabizottságok által leadott jegyzőkönyvek alapján.

(2) A felvételi vizsgával és fellebbezéssel kapcsolatos ügyek dokumentumainak, az SZMR 17. melléklet Iratkezelési szabályzatának részét képező Irattári terv szerint, selejtezési határideje 10 év.

**14. Záró rendelkezések**

14.§ (1) A Kaposvári Egyetem Szervezeti és Működési Szabályzatának III. kötetének 2. számú mellékletét képező Felvételi szabályzatot az oktatási rektorhelyettes előterjesztésére a Kaposvári Egyetem Szenátusa a 2015. december 18-i ülésén megtárgyalta és a 90/2015 (XII.18.) sz. határozattal elfogadta. Jelen szabályzat 2016. január 18-tól hatályos, a (2) – (4) bekezdésben foglaltak szerint.

(2) Jelen szabályzat hatályba lépésével hatályát veszti a Kaposvári Egyetem Szenátusa által 2012. június 27. napján a 80/2012. (VII. 27.) sz. határozattal elfogadott Kaposvári Egyetem Szervezeti és Működési Szabályzat III. kötet II. számú melléklete.

(3) A szabályzat a Tájékoztatóban, illetve a honlapon megjelenő, az egyes szakok felvételi rendszerét bemutató kiegészítéssel érvényes.

(4) A szabályzat az intézmény honlapján megtekinthető.

(5) A Kaposvári Egyetem Szervezeti és Működési Szabályzatának III. kötetét és mellékleteit a Kaposvári Egyetem Szenátusa a 2016. március 24-i ülésén megtárgyalta és a 9/2016. (III. 24.), 10/2016. (III. 24.), 11/2016. (III. 24.), 12/2016. (III. 24.) sz. határozattal elfogadta. A szabályzatok módosításai az elfogadás napjától hatályosak. A Kaposvári Egyetem Szervezeti és Működési Szabályzat III. kötetének 2. mellékletét képező, jelen „Felvételi szabályzat” változatlan tartalommal hatályban marad.

(6) Jelen szabályzat módosításait a Kaposvári Egyetem Szenátusa a 2016. május 26-án megtartott ülésén megtárgyalta, és a 27/2016. (V. 26.) számú határozatával elfogadta. A határozattal elfogadott módosítások 2016. július 1-től lépnek hatályba.

(7) Jelen szabályzat módosításait a Kaposvári Egyetem Szenátusa a 2017. június 29-én megtartott ülésén megtárgyalta, és a 39/2017. (VI. 29.) számú határozatával elfogadta. A határozattal elfogadott módosítások 2017. június 29-től lépnek hatályba.

Kaposvár, 2017. június 29.

Prof. Dr. Szávai Ferenc DSc Dr. Borbás Zoltán

rektor kancellár

**1. számú melléklet**[[7]](#footnote-7)

a Kaposvári Egyetem Felvételi Szabályzatához a 423/2012. (XII.29.) Kormányrendelet

42. §-a alapján meghatározott intézményi eljárási díj fizetése kötelezettségéről

**I. 4 000 Ft egészségügyi alkalmassági díjat kell fizetni**

1. Pedagógiai Karra való jelentkezés esetén.

**II. 4 000 Ft alkalmassági vizsgadíjat kell fizetni**

1. Rippl-Rónai Művészeti Karra;
2. Pedagógiai Karra való jelentkezés esetén.

**III. 4 000 Ft gyakorlati vizsgadíjat kell fizetni**

1. Rippl-Rónai Művészeti Karra való jelentkezés esetén.

**IV.** [[8]](#footnote-8)**,**[[9]](#footnote-9) **4 000 Ft vizsgadíjat kell fizetni mesterképzésben szervezett felvételi vizsga esetén**

1. Agrár- és Környezettudományi Karra,
2. Gazdaságtudományi Karra,
3. Rippl-Rónai Művészeti Karra való jelentkezés esetén.

**V.** [[10]](#footnote-10)**4 000 Ft eljárási díjat kell fizetni a mesterképzésbe való bejutáshoz szükséges kreditelismerés kezdeményezéséhez**

1. Agrár- és Környezettudományi Karra,
2. Gazdaságtudományi Karra,
3. Rippl-Rónai Művészeti Karra való jelentkezés esetén.

Eljárási díjat csak egy eljárásért kell fizetni a Kaposvári Egyetem MÁK 10039007-00282888-00000000 számú számlára átutalással. A megjegyzés rovatba fel kell tüntetni a jelentkező nevét és „felvételi eljárási díj”/ „felvételi eljárási díj: kreditelismerés”.

1. **számú melléklet**[[11]](#footnote-11)

A Kaposvári Egyetem felvételi szabályzatához

a Rippl-Rónai Művészeti Karon tartandó alkalmassági vizsgák rendjéről

1. **Általános szabályok az alkalmassági vizsgáról**
2. [[12]](#footnote-12)A szabályzat hatálya kiterjed a Kaposvári Egyetem Rippl-Rónai Művészeti Kar művészeti (Fotográfia BA, Látványtervező BA, Színművész egységes osztatlan, Fotográfia MA) és művészetközvetítő (Képalkotás BA) szakjaira jelentkező személyekre, akiknek a Felsőoktatási felvételi tájékoztató szerint alkalmassági vizsgát kell tenni.
3. Az alkalmassági vizsga célja annak megállapítása, hogy a jelölt rendelkezik-e azokkal az alapvető képességekkel, amelyek a művészi pálya gyakorlásának feltételei, továbbá megfelel-e jelen szabályzat különös szabályokban foglalt, szakonkénti bírálati szempontrendszernek.
4. [[13]](#footnote-13)Az alkalmassági vizsgák idejéről és helyéről, valamint az egyéb szükséges információkról legkésőbb 2 héttel a vizsga kezdete előtt a Kaposvári Egyetem Tanulmányi Osztálya írásban tájékoztatja a jelentkezőket.
5. Az alkalmassági vizsga minősítése: „Megfelelt" vagy „Nem felelt meg" lehet. Az alkalmassági vizsga eredménye nem javítható az alkalmassági eljárás során.
6. Aki "nem felelt meg" minősítést kap, nem vehető fel az adott szak jelentkezési helyére az adott évben.
7. 423/2012. (XII.29.) Korm. rendelet 8. § (3) bekezdés a) pontja alapján: A pótfelvételi eljárás során: az a személy nyújthat be jelentkezést, aki az adott felvételi eljárásban nem nyújtott be jelentkezést vagy nem nyert felvételt.
8. Az alkalmassági vizsga nem nyilvános.
9. [[14]](#footnote-14)A szakmai felvételi két szakaszból áll. Az első szakasz: alkalmassági vizsga. A második szakaszban a szakmai alkalmassági vizsgán megfelelt jelentkezőnek gyakorlati vizsgát kell tennie.
10. Az alkalmassági vizsga bizottsága

Az alkalmassági vizsgára benyújtott munkák alapján a felvételi alkalmasságról Felvételi vizsgabizottság dönt. A vizsgabizottság elnöke a Rippl-Rónai Művészeti Kar mindenkori dékánja, a Színművész szak esetében speciálisan az intézetigazgató. A vizsgabizottságok legalább három tagból állnak, akik a kar oktatói az adott szakterületen, közülük legalább egy tag egyetemi docens vagy adjunktus. A kari Hallgatói Önkormányzat elnöksége – a szakot gondozó intézettel történő egyeztetés alapján – minden bizottságba egy hallgatót delegál, aki azon a szakon tanul. A felvételi vizsgabizottság összetételét a Kari Tanács hagyja jóvá.

1. A munkák elbírálásának folyamata

[[15]](#footnote-15)Az alkalmassági felvételi a hallgató szakonként elvárt felvételi anyagainak, alkotói munkáinak bemutatásából, bizonyos szakok esetében beküldéséből áll. Minden felvételizőnek személyesen kell bemutatnia vagy postán beküldenie egy, az adott szak sajátosságaihoz igazodó munkaanyagot/műdarabot, amelyen keresztül lemérhető a jelölt szakmai felkészültsége, és amely elvárások a Felsőoktatási felvételi tájékoztatóban szakonként rögzítve vannak. A konkrét bemutatandó munkák részletes szabályozása jelen szabályzat mellékletének különös részében, az aktuális szakra vonatkozó tájékoztatásban található meg (B.) pont).

1. Bírálati szempontok

Az egyes szakokra vonatkozó szempontrendszereket a B.) pont alatt található különös szabályok megfelelő szakaszai tartalmazzák.

1. Az alkalmasság/nem alkalmasság megítélése

Az alkalmassági vizsgán pontszám nélkül kiesnek azok, akiket a felvételi bizottság a bírálati szempontrendszer mérlegelése alapján a „nem felelt meg” minősítéssel tanácsol el.

A gyakorlati felvételi vizsgára csak az első fordulón „megfelelt” minősítést elért jelöltek kapnak meghívást a gyakorlati vizsgák előtt legalább 2 héttel.

1. [[16]](#footnote-16)Az eredmény kihirdetése

Az első forduló eredményéről minden jelentkező az alkalmassági vizsga végén kézbe kapja az alkalmassági vizsga eredményéről szóló határozatot, vagy elktronikus úton kap hivatalos értesítést, határozatot az alkalmassági vizsgát követő második hét végéig a Kaposvári Egyetem Tanulmányi Osztályától, amely a jogorvoslati lehetőségre való felhívást is tartalmazza.

A vizsgabizottság ezen túlmenően a döntéshozatalt követően névre szóló írásbeli igazolást ad a jelentkezőnek a „megfelelt” vagy a „nem felelt meg” szövegrész értelemszerű kiemelésével, melynek átvételét a jelentkező a döntést szintén tartalmazó, az egyetemen maradó listán a neve mellett aláírásával is igazol.

1. [[17]](#footnote-17)Fellebbezési lehetőség

A „nem felelt meg” minősítést kapott jelentkező a felvételi bizottság döntését írásban megfellebbezheti a közléstől, ennek hiányában a tudomásra jutástól számított 15 napon belül, jog- és érdeksérelemre vagy eljárási szabálysértésre hivatkozva. A fellebbezést a Jogorvoslati kérelmeket elbíráló bizottsághoz kell benyújtani.

1. A hallgatóval kapcsolatos döntés

Az Egyetem a hallgatóval kapcsolatos döntéseit az Nftv. 57-58. §-a alapján hozza meg.

**B.) Különös szabályok az egyes szakokra vonatkozó alkalmassági vizsgákról**

**I.** [[18]](#footnote-18)

**II.** [[19]](#footnote-19)

**III.** [[20]](#footnote-20)**Fotográfia (BA) alapszak**

1. **Az alkalmassági vizsga követelményei:**

A felvételi eljárás alkalmasságot vizsgáló szakaszában a jelentkező elektronikusan elküldi a pályázati anyagát – egy előre meghirdetett időpontban – a kef.felveteli@gmail.com e-mail címre.

*Az alkalmassági vizsgára benyújtandó képanyag paraméterei:*

Technikai paraméterek: beadandó min. 10 - max. 15 egyedi képekből álló portfólió vagy min. 10 - max. 15 képből álló összefüggő képsorozat. A képek hosszanti oldala egyenként min. 1200 - max. 2000 pixel, a fájlok kiterjesztése JPG, színbontása Adobe RGB vagy sRGB. - A képek zip fájlba tömöríthetőek. A képfájlok elnevezése a következő legyen: VezeteknevKeresztnevKepcim01.jpg; VezeteknevKeresztnevKepcim02.jpg stb.  
- Rövid, max. 300 szavas műleírás mellékelhető doc vagy pdf fájlként.  
- A saját munkákból álló válogatás (portfólió), amelyen keresztül lemérhető a jelentkező szakmai felkészültsége, témáját és fotográfiai műfaját tekintve kötetlen.

*Az alkalmassági vizsga bírálati szempontjai:*

- Vizuális, fotográfiai érzékenység, érettség, a professzionalizmus irányába mutató szemléletmód

- Vizuális, fotográfiai kreativitás, nyitottság

- Fototechnikai alapképzettség (alapvető fototechnikák gyakorlott használata)

- Kompozíciós készség

- Művészettörténeti alapképzettség

- Kortárs művészeti tájékozottság

*A munkák elbírálásának folyamata:*

A bizottság azt dönti el, hogy a jelentkező benyújtott képanyaga, és felkészültsége alapján alkalmasnak mutatkozik-e a Kaposvári Egyetem Művészeti Kar Fotográfia BA szakának elvárásai, szakmai kompetenciái alapján a gyakorlati vizsgára való bekerülésre.

A beküldött munkákat, azok szakmai színvonalát ítéli meg a bizottság több tényező, a bírálati szempontok figyelembevételével, a maga komplexitásában.

- Az alkalmassági vizsgán pontszám nélkül kiesnek azok, akiket a Felvételi Bizottság a bírálati szempontok mérlegelése alapján a „nem felelt meg” minősítéssel tanácsol el.  
Az alkalmassági vizsgán megfelelt jelentkezők továbbjutnak a felvételi eljárás második fordulójára, az ún. gyakorlati vizsgára.

Az alkalmassági vizsga eredményéről a felvételizőket levélben és e-mailben értesítjük.

**IV.** [[21]](#footnote-21)**Képalkotás (BA) alapszak**

A Képalkotás alapképzési szaknál festő/grafikus és mozgóképkultúra- és média szakirány közül lehet választani. Már az alkalmassági vizsgára a szakirányhoz igazodó munkákkal pályázik a jelentkező

1. **Az alkalmassági vizsga követelményei:**

***Képalkotás (Festő/grafikus) szakirány***

A jelentkezőnek tíz darab saját munkát kell bemutatnia. A 10 munka közül legalább 5 darabnak minimum A/2 méretű tanulmány-rajznak/festménynek kell lenni tárgy-, tér- és emberi figura ábrázolása tárgykörben. A felvételi bizottság tagjai szakmai tájékozódás céljából kérdéseket tehetnek fel a jelentkező felkészültségével és a benyújtott munkákkal kapcsolatban***.***

***Mozgóképkultúra- és média szakirány***

A jelentkezőnek egy

– mozgókép: kb. 2-3 perces videó vagy 30-90 másodperces animáció,

– vagy kb. 10-15 darabból álló fotósorozatot (egy témából),

– vagy kb. 15-25 darabból, részből álló képregényt

kell bemutatnia, ismertetnie.

Az alkalmassági vizsga kizáró jellegű, a "nem felelt meg" minősítésű munkák készítői gyakorlati vizsgát nem tehetnek.

*Ajánlott formátumok, technikai paraméterek a:*

* mozgóképnél: PAL, képméret minimum 720x576 px, formátum: avi vagy mpg,

filenév: vezeteknevkeresztnev.avi vagy mpg (kisbetuekezetnelkul.avi vagy mpg)

* fotósorozatnál: file-típus: tif, vagy jpg, a rövidebbik oldal kb. 1500 px, a sorozat egységesen vagy álló vagy fekvő képekből álljon,

filenév: vezeteknevkeresztnev01.tif vagy jpg, vezeteknevkeresztnev02.tif vagy jpg, vezeteknevkeresztnev03.tif vagy jpg stb. (kisbetuekezetnelkul.tif vagy jpg)

* képregénynél/rajzsorozatnál: filetípus: tif, vagy jpg, képméret: A/4, felbontás: 300 dpi, a sorozat egységesen vagy álló vagy fekvő képekből álljon,

filenév: vezeteknevkeresztnev01.tif vagy jpg, vezeteknevkeresztnev02.tif vagy jpg, vezeteknevkeresztnev03.tif vagy jpg stb. (kisbetuekezetnelkul.tif vagy jpg)

1. **Az alkalmassági vizsga bírálati szempontjai:**

***Képalkotás (Festő/grafikus) szakirány***

* Vizuális érzékenység, érettség, a professzionalitás irányába mutató szemléletmód
* Vizuális kreativitás, nyitottság
* Képzőművészeti alapképzettség (alapvető rajzi alapok, grafikai és festészeti technikák gyakorlott használata, a tér-, forma- és az emberábrázolásban)
* Kompozíciós készség
* Művészettörténeti alapképzettség
* Kortárs művészeti tájékozottság

***Mozgóképkultúra- és média szakirány***

* Vizuális érzékenység, érettség, a professzionalitás irányába mutató szemléletmód
* Kreativitás, nyitottság
* Kompozíciós készség
* Történeti és kortárs művészeti tájékozottság
* Elméleti megalapozottság

1. **A munkák elbírálásának folyamata:**

***Képalkotás (Festő/grafikus) szakirány***

Az alkalmassági felvételi a jelentkező mappájának bemutatásából áll. Az első szakasz időpontjában minden felvételizőnek személyesen kell bemutatnia tehát egy tíz darab, saját munkáiból álló válogatást, a szak, azon belül is a szakirány specifikumához igazodva, amelyen keresztül lemérhető a jelölt szakmai felkészültsége.

A felvételi bizottság azt dönti el, hogy a jelentkező felkészültsége alapján alkalmasnak mutatkozik-e a Kaposvári Egyetem Rippl-Rónai Rippl-Rónai Művészeti Kar Képalkotás BA szakának elvárásai, szakmai kompetenciái alapján a gyakorlati vizsgára való bekerülésre. Az alkalmassági vizsgára hozott munkákat, azok szakmai színvonalát ítéli meg a bizottság több tényező, a bírálati szempontok figyelembevételével, a maga komplexitásában.

***Mozgóképkultúra- és média szakirány***

A felvételi bizottság azt dönti el, hogy a jelentkező felkészültsége, beküldött produktumai alapján alkalmasnak mutatkozik-e a Kaposvári Egyetem Rippl-Rónai Rippl-Rónai Művészeti Kar Képalkotás BA szakának elvárásai, szakmai kompetenciái alapján a gyakorlati vizsgára való bekerülésre. A beküldött munkákat, azok szakmai színvonalát ítéli meg a bizottság több tényező figyelembevételével. A bizottság vizsgálja a szakmai ismérveken túl az eredetiséget és a kreativitást, az adott beküldött alkotás színvonalát a maga komplexitásában.

**V.** [[22]](#footnote-22)**Látványtervezés (BA) alapszak**

1. **Az alkalmassági vizsga követelményei**

Az alkalmassági vizsga otthoni munkák alapján történik. A jelentkezőnek maximum 15 db – de minimum 10 db – tanulmányrajzot (fej, alak, tér), eredeti (nem másolat) bármilyen technikával; színházi tervezéssel kapcsolatos munkát: díszlet, látvány-jelmeztervek, kiállításokkal, rendezvényekkel, termékbemutatókkal, különféle rendezvényekkel kaocsolatos látványtervek és arculattervek, bábművészettel kapcsoéatos látványtervek. (csak A/2 mappában bemutatható formában) kell bemutatni, amelyen keresztül lemérhető a jelölt szakmai felkészültsége.

1. **Az alkalmassági vizsga bírálati szempontjai** 
   * Képzőművészeti alapképzettség: alapvető rajzi készségek, grafikai és festészeti, technikák alapvető gyakorlati használata, a tér-, forma- és az emberábrázolásban.
   * Vizuális érzékenység, érettség
   * Vizuális kreativitás, nyitottság
   * Kompozíciós készség
2. **A munkák elbírálásának folyamata**

Az alkalmassági felvételi a jelentkező mappájának bemutatásából áll. Az első szakasz időpontjában minden felvételizőnek személyesen kell bemutatnia egy maximum 15 darab, saját munkáiból álló válogatást, a szak specifikumához igazodó rajzi, festészeti, grafikai anyagot, esetleg más, a színházi tervezéssel kapcsolatos munkáját, amelyen keresztül lemérhető a jelölt szakmai felkészültsége.

A munkák alapján a szakmai zsűri a jelentkezők jelenléte nélkül elbírálja az anyagot, és dönt a gyakorlati vizsgára bocsátásról vagy az elutasításról.

A bizottság azt dönti el, hogy a jelentkező felkészültsége alapján alkalmasnak mutatkozik-e a Kaposvári Egyetem Rippl-Rónai Művészeti Kar Látványtervezés BA szakának elvárásai, szakmai kompetenciái alapján a gyakorlati vizsgára való bekerülésre. A beküldött munkákat, azok szakmai színvonalát ítéli meg a bizottság több tényező, a bírálati szempontok figyelembevételével, a maga komplexitásában.

**VI. Színművész szak, egységes, osztatlan képzés**

* 1. **Felvételi bizottság**

[[23]](#footnote-23)A felvételi bizottság elnöke az intézetigazgató. A vizsgabizottságok legalább három tagból állnak, akik a színművész szak oktatói, egy színészmesterség, beszéd- illetve énektanár.

* 1. **A jelentkező alkalmasságának elbírálása**

Az alkalmassági vizsgán a jelenkező - a Felsőoktatási felvételi tájékoztatóban megadott feltételek szerint összeállított - saját repertoárból a vizsgabizottság elnöke által választott műveket adja elő. A felvételi bizottság instrukciókkal és kérdésekkel segítheti a jelentkező munkáját. Az alkalmassági vizsga eredménye nem javítható az alkalmassági eljárás során. A bizottság a döntés után azonnal részletes szóbeli indoklást ad a jelentkezőnek.

* 1. **Bírálati szempontok**
  + alkati, beszéd- és énektechnikai alkalmasság
  + színészi kreativitás, nyitottság, személyiség érettsége
  + instrukciókra való érzékenység
  + színészi megfogalmazás eredetisége, mélysége, tudatossága

1. **számú melléklet**[[24]](#footnote-24)

A Kaposvári Egyetem felvételi szabályzatához a Rippl-Rónai Művészeti Karon tartandó gyakorlati vizsgák rendjéről

**A.)**

**Általános szabályok a gyakorlati vizsgáról**

(1) [[25]](#footnote-25)A szabályzat hatálya kiterjed a Kaposvári Egyetem Rippl-Rónai Művészeti Kar művészeti (Fotográfia BA, Látványtervezés BA, Színművész egységes osztatlan) és művészetközvetítő (Képalkotás BA) szakjaira jelentkező személyekre, akiknek a Felsőoktatási felvételi tájékoztató szerint gyakorlati vizsgát kell tenni, és az alkalmassági vizsgán megfelelt minősítést értek el, illetve a Fotográfia MA szak esetében, ahol nincs alkalmassági vizsga, hanem az előfeltételeknek megfelelő jelentkező felvételi elbeszélgetésen vesz részt (lásd: A Kaposvári Egyetem felvételi szabályzata 5. sz. melléklet: A Kaposvári Egyetem felvételi szabályzatához a felvételi szabályzatához a mesterszakokon tartandó felvételi elbeszélgetés rendjéről, és a kreditelismertetési eljárásról).

(2) A gyakorlati vizsga célja hogy a jelölt az alkalmassági vizsga eredményei után bizonyítsa a pályára való megfelelését a szakonkénti bírálati szempontrendszernek megfelelően, valamint a forma- és téralakító, előadói képességeinek, a vizsgált jelenségek, vizuális kifejezésmódok területén tanúsított érzékenységének, egyéni szakmai invencióinak meglétét.

(3) [[26]](#footnote-26)A gyakorlati vizsgák idejéről és helyéről, valamint az egyéb szükséges információkról legkésőbb 2 héttel a vizsga kezdete előtt a Kaposvári Egyetem Tanulmányi Osztálya e-mailben tájékoztatja a jelentkezőket.

(4) A gyakorlati vizsga nem nyilvános.

(5) [[27]](#footnote-27)

* + 1. **A gyakorlati vizsga bizottsága**

[[28]](#footnote-28)A gyakorlati vizsgán nyújtott teljesítményről a Felvételi vizsgabizottság dönt. A vizsgabizottság elnöke a Rippl-Rónai Művészeti Kar mindenkori dékánja, a Színművész szak esetében speciálisan az intézetigazgató (1. rosta) és az osztályfőnök (2. rosta). A vizsgabizottságok legalább három tagból állnak, akik a kar oktatói az adott szakterületen, közülük legalább egy tag egyetemi docens vagy adjunktus. A kari HÖK minden bizottságba egy hallgatót delegál. A felvételi vizsgabizottság összetételét a Kari Tanács hagyja jóvá.

* + 1. **A munkák elbírálásának folyamata**

[[29]](#footnote-29)A gyakorlati vizsga a jelentkező szakonként elvárt előadói, tervezési, elkészítési gyakorlataiból, valamint az alkalmassági vizsgára hozott/küldött anyagainak elemzéséből, illetve elbeszélgetésből áll. Minden felvételizőnek személyesen kell teljesítenie az előírt feladatot, amely elvárások a Felsőoktatási felvételi tájékoztatóban szakonként rögzítve vannak.

* + 1. **Bírálati szempontok**

Az egyes szakokra vonatkozó szempontrendszereket a B.) pont alatt található különös szabályok megfelelő szakaszai tartalmazzák.

* + 1. **Az alkalmasság/nem alkalmasság megítélése**

A gyakorlati vizsga során a jelentkezőnek az kell bizonyítania, hogy a bírálati szempontrendszernek megfelelően, valamint a forma- és téralakító, előadói képességeinek, a vizsgált jelenségek, vizuális kifejezésmódok területén tanúsított érzékenységének, egyéni szakmai invencióinak meglétével alkalmas a pályára.

* + 1. **Az eredmény kihirdetése**

[[30]](#footnote-30)A gyakorlati vizsgán a felvételi bizottság jegyzőkönyvben rögzíti a „megjelent”, illetve a „nem jelent meg” személyeket, valamint a gyakorlati vizsgán elért pontszámokat. A gyakorlati vizsga eredménye tartalmazza a felvételi pontszámot is, amelyet a felvételi döntés határozatban kap meg a jelentkező. A gyakorlati vizsgán szerzett pontszámot a felvételiző megismerheti a felvi.hu rendszerében, amennyiben regisztrált a rendszerbe. A pozitív felvételi döntésről a Kaposvári Egyetem Tanulmányi Osztálya értesíti a felvételizőt. A Kaposvári Egyetem Rippl-Rónai Művészeti Karára felvételt nem nyert jelentkezőket határozatban értesíti az Oktatási Hivatal.

* + 1. **Fellebbezési lehetőség**

[[31]](#footnote-31)A jelentkező a felvételi bizottság döntését írásban megfellebbezheti a közléstől, ennek hiányában a tudomásra jutástól számított 15 napon belül, jog- és érdeksérelemre, vagy eljárási szabálysértésre hivatkozva. A fellebbezést a Jogorvoslati kérelmeket elbíráló bizottsághoz kell benyújtani.

**B.) Különös szabályok az egyes szakokra vonatkozó gyakorlati vizsgákról**

**I.** [[32]](#footnote-32)**Képalkotás (BA) alapszak**

* + - 1. **A gyakorlati vizsga követelményei:**

***Képalkotás (Festő/grafikus) szakirány***

Az alkalmassági vizsgán megfeleltek egynapos gyakorlati vizsgán vesznek részt, amelyen a feladatok között szerepel alakrajz készítése emberfiguráról és festési, színes kompozíciós gyakorlatok.

A vizuális feladatokat felvételi elbeszélgetés követi, melynek célja informálódás a felvételiző szakmai, műveltségi, művészettörténeti felkészültségéről.

A felvételi bizottság tagjai szakmai tájékozódás céljából kérdéseket tehetnek fel a jelentkező felkészültségével és a benyújtott munkákkal kapcsolatban.

***Mozgóképkultúra- és média szakirány***

Az alkalmassági vizsgán megfeleltek egynapos gyakorlati vizsgán vesznek részt, amely célja informálódás a felvételiző szakmai, műveltségi felkészültségéről.

A gyakorlati vizsga feladatai között szerepel: a felvételiző által benyújtott munka bemutatása, elemzése és egy a szakmához kapcsolódó kreatív feladat megoldása.

A felvételi beszélgetés során a jelentkezőnek film- és médiatörténeti jártasságát is kell bizonyítania.

A felvételi bizottság tagjai szakmai tájékozódás céljából kérdéseket tehetnek fel a jelentkező felkészültségével és a benyújtott munkákkal kapcsolatban.

* + - 1. **A gyakorlati vizsga bírálati szempontjai:**

***Képalkotás (Festő/grafikus) szakirány***

* Vizuális érzékenység, érettség, a professzionalitás irányába mutató szemléletmód
* Vizuális kreativitás, nyitottság
* Képzőművészeti alapképzettség (alapvető rajzi alapok, grafikai és festészeti technikák gyakorlott használata, a tér-, forma- és az emberábrázolásban)
* Kompozíciós készség
* Művészettörténeti alapképzettség
* Kortárs művészeti tájékozottság

***Mozgóképkultúra- és média szakirány***

* Vizuális érzékenység, érettség, a professzionalitás irányába mutató szemléletmód
* Vizuális kreativitás, nyitottság
* Kompozíciós készség
* Történeti és kortárs művészeti tájékozottság
* Elméleti megalapozottság
  + - 1. **A munkák elbírálásának folyamata:**

***Képalkotás (Festő/grafikus) szakirány***

Az első szakaszt (alkalmassági felvételi vizsga) követő második szakaszra, az ún. gyakorlati vizsgára azok a jelentkezők kapnak értesítést, akik az első szakaszt megfelelt minősítéssel zárták.

A második szakasz a jelentkezőnek az intézményben készített munkáinak vizsgálatából, valamint elbeszélgetésből áll. Célja, hogy bizonyítsa a művészi pályára való megfelelését a bírálati szempontrendszernek megfelelően, valamint a forma- és téralakító képességeinek, a vizsgált jelenségek, vizuális kifejezésmódok területén tanúsított érzékenységének, egyéni szakmai invencióinak meglétét.

Minden felvételizőnek személyesen kell a számára adott feladatot (alakrajz készítés emberfiguráról és festési, tervezési gyakorlatok) teljesíteni, amelyen keresztül lemérhető a jelölt szakmai felkészültsége.

A bizottság azt dönti el, hogy a jelentkező felkészültsége alapján alkalmasnak mutatkozik-e a Kaposvári Egyetem Rippl-Rónai Művészeti Kar adott szakának elvárásai, szakmai kompetenciái alapján a szakra való bekerülésre.

***Mozgóképkultúra- és média szakirány***

Az első szakaszt (alkalmassági felvételi vizsga) követő második szakaszra, az ún. gyakorlati vizsgára azok a jelentkezők kapnak értesítést, akik az első szakaszt megfelelt minősítéssel zárták.

A gyakorlati vizsga célja, hogy bizonyítsa a pályára való megfelelését a bírálati szempontrendszernek megfelelően, valamint a szakma, a szakirány területén tanúsított érzékenységének, egyéni szakmai invencióinak meglétét.

A felvételiztető bizottság azt dönti el, hogy a jelentkező felkészültsége alapján alkalmasnak mutatkozik-e a Kaposvári Egyetem Rippl-Rónai Művészeti Kar adott szakának, illetve szakirányának elvárásai, szakmai kompetenciái alapján a szakra való bekerülésre.

**Gyakorlati vizsgán szerezhető 200 pont, bontásban:**

***Képalkotás (Festő/grafikus) szakirány***

Rajz feladat: 100 pont.

Színes kompozíció, illetve tervezési gyakorlat: 70 pont.

Elbeszélgetés (mappanézés, művészettörténeti kérdések, pályaorientáltság vizsgálata): 30 pont.

***Mozgóképkultúra- és média szakirány***

A felvételiző által előzetesen készített munka elemzése (0-100 pont).

Kreatív feladat (0-50 pont).

Beszélgetés a jelentkező mozgóképi, illetve médiaismereteiről (0-50 pont).

**II.** [[33]](#footnote-33)

**III. Fotográfia (BA) alapszak**

* + - 1. [[34]](#footnote-34)**A gyakorlati vizsga követelményei:**

Az alkalmassági vizsgán megfeleltek részt vesznek a felvételi második fordulóján, amely három szakaszból áll és két napig tart.

Az 1. szakaszban (1. nap) sor kerül egy műveltségi, szakmai teszt kitöltésére, amely fototechnikai, fotótörténeti, általános műveltségi kérdésekből áll, megadott irodalom alapján.

A 2. szakaszban (1. nap) a felvételizők fotográfiákat készítenek megadott témában, előírt kritériumok szerint. A képeket saját digitális fényképezőgéppel oldják meg, majd ezeket a Kar számítógépes termeiben elhelyezett gépeken dolgozhatják fel. A feldolgozott képeket egy helyi laborban nagyíttatják le.

A 3. szakasz (2. nap), a felvételi folyamatot lezáró személyes bemutatkozás, amely során a jelentkező szakmai kompetenciái, művészeti tájékozottsága és prezentációs készsége lemérhető. Az interjún bemutatásra kerül az előző napi feladat képanyaga és az alkalmassági vizsgára előzetesen beadott portfólió nyomtatott változata, amit a jelentkező a beszélgetésre magával hoz.

A jelentkezők az alábbi eszközöket hozzák magukkal a gyakorlati felvételi vizsgára: digitális fényképezőgép, pendrive vagy egyéb adathordozó, nyomtatott portfólió.

* + - 1. **A gyakorlati vizsga bírálati szempontjai:**
  + Fotótechnikai elméleti alapképzettség
  + Kortárs és történeti fotográfiai alapműveltség
  + A fotográfiához kapcsolódó elméleti, esztétikai, filozófiai stb. értelmezések alapismerete
  + Képesség képi üzenetek, narratívák megfogalmazására a fotográfiai formanyelv ismeretének tükrében
  + Vizuális, fotográfiai érzékenység, érettség, a professzionalitás irányába mutató szemléletmód
  + Vizuális, fotográfiai kreativitás, nyitottság
  + Értő, kritikus, tudatos alkotói attitűd
  + Jó prezentációs, kommunikációs készség

1. [[35]](#footnote-35)**A munkák elbírálásának folyamata:**

Az alkalmassági vizsgát követő gyakorlati vizsgára azok a jelentkezők kapnak értesítést, akik az alkalmassági vizsgát megfelelt minősítéssel zárták.

A második forduló a műveltségi teszt kitöltéséből, a jelentkezőnek az intézményben készített munkáinak vizsgálatából, valamint elbeszélgetésből áll. Célja, hogy bizonyítsa a felvételiző művészi pályára való megfelelését a bírálati szempontrendszernek megfelelően. A felvételi bizottság tájékozódik arról is, hogy a jelentkező alkalmas a vizuális, fotográfiai üzenetek magas szintű megfogalmazására, birtokolja a fotográfiai tervező tevékenységhez szükséges alapszintű gyakorlati és elméleti ismereteket, nyitott és kritikus alkotói attitűddel rendelkezik.

A II. fordulón megszerezhető pontok számítása

Megszerezhető összpontszám: 200 pont

* teszt: 40 pont
* beadott képek: 40 pont
* fotózási feladat: 60 pont
* szóbeli vizsga, elbeszélgetés: 60 pont

Az elbírálás a felvételi bizottság feladata. A bizottság azt dönti el, hogy a jelentkező felkészültsége alapján alkalmasnak mutatkozik-e a Kaposvári Egyetem Rippl-Rónai Művészeti Kar Fotográfia BA szakának elvárásai, szakmai kompetenciái alapján a szakra való bekerülésre.

**IV.** [[36]](#footnote-36)

**V.** [[37]](#footnote-37)**Látványtervezés (BA) alapszak**

* + - 1. **A gyakorlati vizsga követelményei:**

Az alkalmassági vizsgán megfeleltek 3 napos gyakorlati vizsgán vesznek részt, amelyen a feladatok között szerepel tanulmányrajzok élő modell után fél íves méretben, térábrázolási feladat, szabadon választott technikával (szén, ceruza, pitt).

Kosztümös figura környezettel, szabadon választott színes technikával.(akvarell stb. a lassan száradó anyagok pl. olaj kivételével)

A felvételi vizsga harmadik szakaszát azok folytathatják, akiket a Felvételi Bizottság a szakaszt záró rostán megfelelőnek minősít.

Harmadik szakasz: Megadott szakmai tervezési feladat. Szakmai beszélgetés a Felvételi Bizottsággal szakmai és általános műveltségi témában. Otthon készült munkák bemutatása.

1. **A gyakorlati vizsga bírálati szempontjai:** 
   * Képzőművészeti alapképzettség: alapvető rajzi készségek, grafikai és festészeti, technikák alapvető gyakorlati használata, a tér-, forma- és az emberábrázolásban.
   * Vizuális érzékenység, érettség
   * Vizuális kreativitás, nyitottság
   * Kompozíciós készség
   * Művészettörténeti alapképzettség
   * Tájékozottság a kortárs művészetről
2. **A munkák elbírálásának folyamata:**

Gyakorlati vizsgára azok a jelentkezők kapnak értesítést, akik az alkalmassági vizsgán megfelelt minősítést kaptak.

A gyakorlati vizsga a jelentkezőnek az intézményben készített munkáinak vizsgálatából, valamint elbeszélgetésből áll. Célja, hogy bizonyítsa a művészi pályára való megfelelését a bírálati szempontrendszernek megfelelően, valamint a forma- és téralakító képességeinek, a vizsgált jelenségek, vizuális kifejezésmódok területén tanúsított érzékenységének, egyéni szakmai invencióinak meglétét.

Minden felvételizőnek személyesen kell a számára adott feladatot (alakrajz készítés emberfiguráról és plasztikai, tervezési gyakorlatok) teljesíteni, amelyen keresztül lemérhető a jelölt szakmai felkészültsége.

A bizottság azt dönti el, hogy a jelentkező felkészültsége alapján alkalmasnak mutatkozik-e a Kaposvári Egyetem Rippl-Rónai Művészeti Kar Látványtervező BA szakának elvárásai, szakmai kompetenciái alapján a szakra való bekerülésre.

A gyakorlati felvételi vizsgán elérhető pontszám 200 pont, bontásban

Fej-és alakrajz                                   20 pont

Térábrázolás                                     25 pont

Festés                                                20 pont

Előrosta

Szakmai feladat:

Síkkompozíció 17 pont

Térkompozíció  18 pont

Jellem 20 pont

Tér   20 pont

Szakmai beszélgetés 60 pont

**VI.** [[38]](#footnote-38)**Színművész szak, osztatlan képzés**

1. **A felvételi bizottság:**

A felvételi bizottság a gyakorlati felvételi vizsgán a csoportokat vezető színészmesterség-tanárokból áll, elnöke a leendő osztályfőnök.

1. **A jelentkező alkalmasságának elbírálása:**

A felvételi gyakorlati vizsga (un. rostavizsga), többnapos, bentlakásos rendszerű és két részből épül fel (1.rosta és 2. rosta):

1. **Az 1. rosta** alatt a jelenkezőnek 14-20 fős csoportokba osztva, mesterségtanárok vezetése mellett, színészi tehetségéről, improvizációs készségéről, ének-zene tudásáról, beszédalkalmasságáról, mozgás- és tánckészségéről kell számot adnia. A délelőtti készségtárgy felmérések (ének, mozgás, beszédtechnika) mellett délután és este a színészmesterség a hangsúlyos, amelyben játékokból építkező,véletlenszerű szövegtöredékekre készítetenek improvizációt és helyzetgyakorlatokat. A munkát csoportonként a HÖK által jelölt felsőbb éves színészhallgató segíti.
   * **Bírálati szempontok**
     + beszéd-, ének- és mozgás technikai alkalmasság
     + színészi kreativitás, nyitottság, személyiség érettsége
     + instrukciókra való érzékenység
     + játékosság, partnerekkel való együttműködési készsége
   * **Az alkalmasság megítélése:**
     + A csoportok munkáját a vizsgabizottság és mesterségtanárok együtt tekintik meg. A gyakorlati vizsga első részében max. 100 pont szerezhető, továbbjutni min. 75 pont elérése esetén lehet. (A 100 pont összetétele: színészmesterség: max. 40 pont; beszéd-, ének-, mozgás: max. 20/20/20 pont)
   * **Az eredmény kihirdetése:**
     + A döntés után a vizsgabizottság azonnal szóban eredményt hirdet. A harmadik szakaszra csak az elegendő pontszámot elért jelentkezők mehetnek tovább.
2. A **2. rosta** alatt a jelenkezők csoportokba osztva, mesterségtanárok vezetésével dolgoznak. A délelőtti készségtárgy képzéseket (ének, mozgás, beszédtechnika) délután és este a színészmesterség gyakorlása követ. Ebben kortárs és klasszikus színdarabokból készítenek két vagy több szereplős jeleneteket. Az egyes csoportok elkészült jeleneteit a felvételi harmadik napján a teljes vizsgabizottság megtekint, hasonlóan a záró napon elhangzó egyéni vers, novella ill. ének előadást.

* **Bírálati szempontok:**
* művészi beszéd, ének- és mozgás terén nyújtott színpadi megfogalmazás igényessége, a jelentkező képezhetősége
* hangszeres tudás
* színészi kreativitás, eredetiség, nyitottság, személyiség érettsége
* színészi alakítás igényessége, mélysége, bonyolultsága
* játékosság, a partnerekkel való együttműködési készsége
* **Az alkalmasság megítélése:**
* A gyakorlati rostavizsga második szakaszában is 100 pont szerezhető. Pontszámegyenlőség esetén a leendő osztályfőnök szava dönt.

1. **Az eredmény kihirdetése:**

A felvételi bizottság döntését szóban kihirdeti, hogy mely jelentkezőket tartja alkalmasnak a színművész szak felvételére történő előterjesztésre.

**4.számú melléklet**

A Kaposvári Egyetem felvételi szabályzatához a Pedagógiai Karon tartandó alkalmassági vizsgák rendjéről

* + - 1. **Előlkalmassági vizsga**

Az intézmények a jelentkezési határidőt megelőzően előalkalmassági vizsgát szervezhetnek. Az előalkalmassági vizsga célja: lehetőséget adni a jelentkezés benyújtása előtt az alkalmasság mérésére, megállapítására. Alkalmatlanság esetén a jelentkező a felsőoktatási felvételi eljárás keretében szervezett alkalmassági vizsgán azt megismételheti, javíthatja. Az előalkalmassági vizsga szolgáltatás jellegű, a vizsgát meghirdető bármely (pl. a lakóhelyhez legközelebb eső) felsőoktatási intézményben igénybe vehető. Az eredményes előalkalmassági vizsgát, amennyiben az ének-zenei, beszéd-, testi, egészségi alkalmassági vizsgák követelményei a fejezetben leírtakkal azonosak, általában az intézmények kölcsönösen elfogadják, tehát azt elegendő egy helyen (egy alkalommal) letenni.

1. **Alkalmassági vizsga**

**I.A** **csecsemő- és kisgyermeknevelő** **alapképzési szak**

**Felvétel feltétele:** egészségügyi alkalmasság és motivációs beszélgetés keretében megállapított beszédalkalmasság. A motivációs beszélgetés kitér a pályaorientáció néhány kérdésére, mint pl.: a szakválasztás oka, elképzelések a szakmáról, elhivatottság kérdése. A kötetlen beszélgetés célja a jelentkező beszédalkalmasságának megítélése. Kizáró okként szerepelhet, ha a jelentkező beszédhibás, vagy beszéde nem alkalmas arra, hogy megfelelő beszédmintát nyújtson a kisgyermekeknek.

Az alkalmassági vizsgán a jelentkező alkalmas, vagy nem alkalmas minősítést kaphat.

Az egészségügyi alkalmasság igazolása:

1. a háziorvos által kitöltött és a jelentkező által aláírt egészségügyi alkalmassági lap, melyet a jelentkezőnek a motivációs beszélgetésre kell magával hoznia.
2. érvényes foglalkozás-egészségügyi alkalmassági vizsgálat (az ezt igazoló egészségügyi kiskönyvet a beiratkozáskor kell bemutatni).

Külön kérelemre mentesül az alkalmassági vizsgálat alól a jelentkező,

a. ha igazoltan bölcsődei gondozói munkakörben dolgozik  
b. ha a jelentkezés évében az adott szakterület intézménycsoportjának bármelyikében azonos típusú alkalmassági vizsgát tett és ezt igazolja.

**II. Tanító- és óvodapedagógus alapképzési szak** - az óvónői szakközépiskolát végzett és óvodában dolgozó jelöltek kivételével (ezt a felvételi eljárás során igazolni kell) – alkalmassági vizsgája:

**Az ének-zenei alkalmassági vizsga** (20 népdal összeírása – amiből a vizsgáztató oktató választ – hozza magával!)

*Célja:* annak megállapítása, hogy a jelentkező alkalmas-e az óvodapedagógusi vagy tanítói pályára, a pedagógusi pálya gyakorlásához szükséges zenei ismeretek elsajátítására.

*Feladat:*

* a hallásvizsgálat keretében néhány magyar népdal vagy műzenei szemelvény előadása emlékezetből,
* szabad választás alapján (a dalokat más-más kezdőhangról is meg kell tudni szólaltatni), a zenei emlékezet vizsgálata során egyszerű, rövid ritmussorok visszahangoztatása (negyed-, nyolcad-, pontozott ritmus és szinkópa kombinációiból) tapsolással, kopogással; néhány hangból álló egyszerű dallamok visszaéneklése dúdolással vagy szolmizálva,
* a kottaolvasási készség vizsgálata során néhány ütem lapról olvasása az egyszerű gyermekdalok szintjén az ötvonalas rendszerben.

Az elbírálás alapvető szempontja, hogy a jelentkező rendelkezzék az ének-zenei tevékenység vezetéséhez, tanításához nélkülözhetetlen zenei hallással, egészséges énekhanggal és megfelelő hangterjedelemmel.

**A beszédalkalmassági vizsga**

*Célja:* annak megállapítása, hogy a jelentkezőt beszédállapota alkalmassá teszi-e a pedagógusi pályára.

*Feladat:*

* 10–15 soros nyomtatott prózai szöveg felolvasása, szükség szerint a szöveg reprodukálása, illetve beszélgetés. A szöveget közismert gyermekirodalmi művekből jelölik ki. A jelentkezőnek a felolvasandó szöveg előzetes megismerésére időt adnak.
* A szóbeli szövegalkotó képesség felmérése kötetlen beszélgetés keretében.

*Az elbírálás szempontjai:*

* Vannak-e a jelentkezőnek hangképzési zavarai (pöszeség, raccsolás, selypítés, orrhangzós beszéd, a magánhangzók igen zárt képzése, egyéb beszédhangképzési hibák).
* A jelentkező beszédritmusában észlelhetők-e súlyos zavarok (dadogás, értelemzavaró hadarás, leppegés, pattogás).
* A felolvasás mennyire értelmes, követhető, kifejező.
* A tájnyelvi ejtés nem beszédhiba, tehát nem kizáró ok. *Kizáró okok:*
* hangképzési rendellenességek,
* ritmuszavarok,
* a beszéd megértését akadályozó rendkívül zárt ejtés.

**A testi alkalmassági vizsga**

*Célja:*annak megállapítása, hogy a jelentkező rendelkezik-e azokkal az alapvető motoros (testi) képességekkel, amelyek feltételei az alsó tagozatos és az óvodai testnevelés gyakorlati anyag elsajátításának, illetve a tanítói, óvodapedagógusi pálya gyakorlásának.

*Követelmények:*

* közepes iramú, folyamatos futás (nők: 3 perc, férfiak: 5 perc),
* oktató által vezetett zenés gimnasztika folyamatos végzése, a főbb alapformák végeztetésével (szökdelések, karkörzések, törzshajlítások, felülések, törzsemelések és rugózások),
* egyensúlyozó járás fordulatokkal, két zsámolyra helyezett felfordított padon,
* néhány lépés nekifutásból – keresztbe állított és felfordított – pad átugrása egy lábról, érkezés páros lábra, guggolásba,
* célba dobás függőleges célra (kosárlabda palánk) egykezes dobással, kislabdával, 8 m-ről,
* labdaadogatások helyben futás közben párokban, ügyes és ügyetlen kézzel, felfújt labdával,
* labdavezetés ügyes és ügyetlen kézzel,
* felfüggés hajlított karral (nők: 5 mp, férfiak: 8 mp),
* mellső fekvőtámaszból ereszkedés legalább derékszögig hajlított karú fekvőtámaszba, tolódás mellső fekvőtámaszba (nők: 3-szor, férfiak: 6-szor).  
  *Kizáró okok:*

A kondicionális állapotra és a mozgáskoordinációra utaló olyan gyenge teljesítmény, amely intenzív gyakorlással nem javítható, valamint a középiskolai tanulmányok utolsó két évében a testnevelés alóli teljes felmentés.

**Az egészségügyi alkalmassági vizsgálat**

Minden jelentkezőnek a központilag kiadott egészségügyi lapon, a háziorvosa által tett nyilatkozat másolatát kell csatolni arról, hogy krónikus, illetve fertőző betegségben nem szenved. A jelentkezőnek önmaga által tett nyilatkozatot is mellékelnie kell arról, hogy eltitkolt betegsége nincs.

**Egészségügyi szempontból – a súlyosság mérlegelése alapján – kizáró ok lehet:**

* a felső végtagok funkcionális rendellenességei, a statikai rendszer súlyosabb elváltozásai nyugodt állapotban is, melyek miatt a gyakorlati képzés következtében egészségi állapotromlás várható,
* mindennemű szívbillentyű hiba,
* a szív, a vérkeringés és légzőrendszer olyan egyéb rendellenességei, melyek a fizikai terheléssel is járó csecsemő- és kisgyermeknevelő-, óvodapedagógus- és tanítóképzésben a hallgatót gátolják,
* a beszédzónában 30 decibelnél gyengébb hallás,
* a látóélesség mértéke olyan fokú, hogy zavarja a kommunikációban,
* ISHIHARA színlátási teszttel kimutatható színtévesztés,
* a térlátás korlátozottsága.

*Kizáró okok:*diszlexia, diszgráfia, diszkalkulia, súlyos mentális, pszichés zavarok.

**5.számú melléklet**

A Kaposvári Egyetem felvételi szabályzatához a mesterszakokon tartandó felvételi elbeszélgetés rendjéről, és a kreditelismertetési eljárásról

* 1. **A mester szakokon tartandó felvételi elbeszélgetés rendje**

1. [[39]](#footnote-39)
2. [[40]](#footnote-40)**Fotográfia MA szak**

A Fotográfia MA szak gyakorlati vizsgájának előfeltétele egy önéletrajz, motivációs levél, az indexmásolat (elektronikus leckekönyvi kivonat), valamint a szakmai munkásságot bemutató portfólió benyújtása elektronikus úton.

**GYAKORLATI VIZSGA**

A gyakorlati vizsgán bemutatásra kerül a jelentkező portfóliójának nyomtatott változata, majd egy szakmai beszélgetésre kerül sor.

A portfólió összeállításával kapcsolatban nincsenek speciális tartalmi és formai követelmények.

A szakmai jártasság előnyt jelent az elbírálásban.

**PONTSZÁMÍTÁS**

**Felvételi pontok:**

- gyakorlati vizsga: 99 pont

**Többletpontok Fotográfia MA szak esetében:** maximum **1** többletpont adható.

- Esélyegyenlőségi maximális pont: 1 pont

- fogyatékosság: 1 pont

- gyermekgondozás: 1 pont

- hátrányos helyzet: 1 pont

- Szakmai jártasság: 1 pont

1. [[41]](#footnote-41)**Pénzügy**

Felvételi követelmények:  
Felvételi elbeszélgetés és pénzügy

A pénzügy mesterszakra történő felvételhez a jelentkezőket rangsoroljuk a felvételi követelményeknek való megfelelés alapján.  
A felvételi pontok számítása 100 pontos rendszerben történik:  
Diploma eredménye (20 pont)   
Felvételi: Írásbeli felvételi: Pénzügy tárgy ( 30 pont)  
Motivációs beszélgetés (40 pont)  
Külön pontok: TDK/OTDK, fogyatékosság, gyermekgondozás, hátrányos helyzet, további nyelvvizsga (10 pont)

**III/A.** [[42]](#footnote-42)**Vidékfejlesztési agrármérnöki**

Felvételi követelmények:  
Felvételi elbeszélgetés

A vidékfejlesztési agrármérnöki mesterszakra történő felvételhez a jelentkezőket rangsoroljuk a felvételi követelményeknek való megfelelés alapján.  
A felvételi pontok számítása 100 pontos rendszerben történik:  
Diploma eredménye (40 pont)   
Motivációs beszélgetés (50 pont)  
Külön pontok: TDK/OTDK, fogyatékosság, gyermekgondozás, hátrányos helyzet, további nyelvvizsga (10 pont)

**III/B.** [[43]](#footnote-43)**Regionális és környezeti gazdaságtan**

Felvételi követelmények:  
Felvételi elbeszélgetés

A vidékfejlesztési agrármérnöki mesterszakra történő felvételhez a jelentkezőket rangsoroljuk a felvételi követelményeknek való megfelelés alapján.  
A felvételi pontok számítása 100 pontos rendszerben történik:  
Diploma eredménye (40 pont)   
Motivációs beszélgetés (50 pont)  
Külön pontok: TDK/OTDK, fogyatékosság, gyermekgondozás, hátrányos helyzet, további nyelvvizsga (10 pont)

1. **Állattenyésztő mérnöki**

Felvételi követelmények:

Felvételi elbeszélgetés. Maximálisan szerezhető pontok száma: 100, ami a következőképpen tevődik össze: oklevél minősítése x 10 (max. 50 pont), legfeljebb 40 pont szerezhető a szóbeli elbeszélgetésen, 10 pont adható többletpont címén. Többletpont adható maximum 1 pont esélyegyenlőségre (fogyatékosság, gyermekgondozás vagy hátrányos helyzet), publikációs tevékenységre 3 pont, TDK/OTDK helyezés 3 pont és az alapdiploma nyelvi követelményeit meghaladó nyelvvizsgákra (felsőfok 3 pont, további középfok 2 pont.

1. **Takarmányozási és takarmánybiztonsági mérnöki**

Felvételi követelmények:

Felvételi elbeszélgetés. Maximálisan szerezhető pontok száma 100, ami a következőképpen tevődik össze: oklevél minősítése x 10 (maximum 50 pont), legfeljebb 40 pont szerezhető a szóbeli felvételi elbeszélgetésen, 10 pont adható többletpont címén. Többletpont adható maximum 1 pont esélyegyenlőségre (fogyatékosság, gyermekgondozás vagy hátrányos helyzet), publikációs tevékenységre 3 pont, TDK/OTDK helyezés 3 pont és az alapdiploma nyelvi követelményeit meghaladó nyelvvizsgákra (felsőfok 3 pont, további középfok 2 pont).

1. [[44]](#footnote-44)
   1. **Kreditelismertetési eljárás**

(1) A mesterképzési szakok esetében a képzési és kimeneti követelmények határozzák meg, hogy a mesterképzésbe történő belépésnél előzményként mely szakok fogadhatóak el, továbbá azt, hogy a mesterképzésbe való felvétel feltételeként meghatározott ismeretkörökből mennyi kredit előzetes teljesítését szükséges igazolni.

(2) A mesterképzésre történő jelentkezés esetén a felsőoktatási intézmény feladata megvizsgálni, hogy a jelentkező korábban szerzett oklevele megfelel-e a felvételi követelményeknek.

(3) Amennyiben a jelentkező oklevelét olyan alapképzési szakon, képzési területen szerezte, amely nem az ún. teljes kreditérték beszámítású szakok közé tartozik, akkor – a korábban szerzett ismeretek megvizsgálására vonatkozóan – az intézmény hatásköre ún. kredit elismerési eljárást lefolytatni, és a döntésről szóló határozatot a jelentkező részére kiadni.

(4) A jelentkező ezért a felvételi jelentkezés előtt, vagy azzal párhuzamosan kredit elismerési eljárást kell, hogy kezdeményezzen a felsőoktatási intézményben. A kreditelismertetési eljárást szakonként kell kérni és lefolytatni. Ha több mesterszakra kíván jelentkezni, mindegyikre külön adatlapot kell kitölteni. A felvétel feltételéül meghatározott kreditek elismertetését a Kreditátviteli Bizottságtól kell kérelmezni. A kérelmet kizárólag az egyetem honlapján [www.ke.hu](http://www.ke.hu) közzétett Kredit elismerési kérelem formanyomtatványon lehet benyújtani 4000 Ft eljárási díj befizetése mellett térítési díj megfizetése mellett.

(5) A kreditelismertetési nyomtatványhoz mellékelni kell az index, vagy oklevélmelléklet másolatát (nem kell hitelesíttetni) és az elismertetendő kurzusok tematikáját (amely tartalmazza a tantárgyfelelős nevét, beosztását, az oktatás évét is).

(6) [[45]](#footnote-45)A kérelmet

postai úton:  
Kaposvári Egyetem  
Hallgatói Ügyek Igazgatósága Tanulmányi Osztály  
7400 Kaposvár  
Guba Sándor u. 40.

kell benyújtani. A Kreditátviteli Bizottság a kérelem beérkezését követő 30 napon belül köteles határozatot hozni. A határozat meghozataláig hiánypótlásra van lehetőség. A Kreditátviteli Bizottság határozatát továbbítani kell a Tanulmályi Osztály számára is.

(7) A Kreditátviteli Bizottság eljárását előzetesen, a felvételi jelentkezési lap benyújtását megelőzően, illetve jelentkezési lap benyújtását követően is lehet kérelmezni az Egyetem honlapján közzétett benyújtási határidőig.

(8) A mesterképzésbe való felvétel feltétele, hogy az egyetem honlapján közzétett Kredit elismerési kérelem formanyomtatványon felsorolt ismeretkörökben a mesterszak által meghatározott minimális kreditértékkel rendelkezzen a jelentkező. A hiányzó krediteket a mesterfokozat megszerzésére irányuló képzéssel párhuzamosan, a felvételtől számított két féléven belül, a tanulmányi és vizsgaszabályzatban meghatározottak szerint meg kell szerezni. A kreditek megszerzése érdekében a szak által előírt kreditszámon felül fel kell venni tárgyakat az egyes ismeretkörökben való hiányzó kreditek pótlására.

Eljárás nélküli kreditelismerés jár a Kaposvári Egyetem Gazdaságtudományi Kar gazdasági és vidékfejlesztési agrármérnök alapképzési szakán végző, és Pénzügy mesterképzési szakra jelentkező hallgatóknak. Összesen az alapkézésből elimerhető 45 kredit. A mesterképzés első két szemeszterében a pénzügy-számvitel alapképzés tárgyai közül a hallgatónak pótolnia kell 15 kreditet.

(9) Mesterképzésbe történő belépésnél előzményként elfogadott szakokat az alap- és mesterképzési szakok képzési és kimeneti követelményeiről szóló 15/2006. (IV. 3.) OM rendelet határozza meg.

1. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-1)
2. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-2)
3. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-3)
4. Módosítva a 39/2017. (VI. 29.) sz. Szenátus határozattal, hatályos 2017. június 29-től. *Beillesztve a szövegbe: „Feladata: a jelentkező képességének, szakmai rátermettségének értékelése, rangsorolása. Szó-beli felvételi vizsgáról és annak eredményéről jegyzőkönyv készítése.”* [↑](#footnote-ref-4)
5. A bekezdés tartalma törölve a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-5)
6. Módosítva a 39/2017. (VI. 29.) sz. Szenátus határozattal, hatályos 2017. június 29-től. *Az „Oktatásszervezési Csoport” szöveg helyébe a „Tanulmányi Osztály” szöveg lép.* [↑](#footnote-ref-6)
7. A Művészeti Kar neve Rippl-Rónai Művészeti Karra változott, mely az 1. számú mellékletben módosításra került a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-7)
8. Módosítva a 27/2016. (V.26.) számú Szenátusi határozattal, hatályos 2016. július 1-től. *A mondatba beillesztésre került: „vizsgadijat”* [↑](#footnote-ref-8)
9. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-9)
10. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-10)
11. A Művészeti Kar neve Rippl-Rónai Művészeti Karra változott, mely a 2. számú mellékletben módosításra került a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-11)
12. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-12)
13. Módosítva a 39/2017. (VI. 29.) sz. Szenátus határozattal, hatályos 2017. június 29-től. *Az „Oktatásszervezési Csoportja” szöveg helyébe a „Tanulmányi Osztálya” szöveg lép.* [↑](#footnote-ref-13)
14. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-14)
15. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-15)
16. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-16)
17. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-17)
18. Törölve a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-18)
19. Törölve a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-19)
20. A III. pont tartalma módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-20)
21. A IV. pont címe és tartalma módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-21)
22. Az V. pont címe és 3. pontja módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-22)
23. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-23)
24. A Művészeti Kar neve Rippl-Rónai Művészeti Karra változott, mely a 3. számú mellékletben módosításra került a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-24)
25. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-25)
26. Módosítva a 39/2017. (VI. 29.) sz. Szenátus határozattal, hatályos 2017. június 29-től. *Az „Oktatásszervezési Csoportja” szöveg helyébe a „Tanulmányi Osztálya” szöveg lép.* [↑](#footnote-ref-26)
27. A bekezdés tartalma törölve a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-27)
28. Módosítva a 39/2017. (VI. 29.) sz. Szenátus határozattal, hatályos 2017. június 29-től. *Beillesztve az „(1. rosta) és az osztályfőnök (2. rosta)” szövegrész.* [↑](#footnote-ref-28)
29. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-29)
30. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-30)
31. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-31)
32. Az I. pont címe és tartalma módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-32)
33. Törölve a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-33)
34. Az 1. pont tartalma módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-34)
35. Módosítva a 3. pont tartalma a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-35)
36. Törölve a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-36)
37. Az V. pont címe és 1., 3. pontjának tartalma módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-37)
38. A VI. pont címe és 1-4. pontjának tartalma módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-38)
39. Törölve a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-39)
40. A II. pont tartalma beillesztve a 27/2016. (V.26.) számú Szenátusi határozattal, hatályos 2016. július 1-től. [↑](#footnote-ref-40)
41. A III. pont tartalma módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-41)
42. A III/A. pont beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-42)
43. A III/B. pont beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-43)
44. Az VI. pont tartalma törölve a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-44)
45. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-45)